రవీంద్రభారతి

thumb|260x260px|హెచ్.వై.ఎం. క్వాలిటీ మేనేజ్‌మెంట్ సిస్టమ్ విభాగంలో రవీంద్రభారతికి అవార్డు
**రవీంద్ర భారతి** (ఆంగ్లం: Ravindra Bharati) ఒక సాంసృతిక కళా భవనము. హైదరాబాదులో సైఫాబాద్ ప్రాంతంలో నిత్యమూ ఏదో ఒక సాంస్కృతిక కార్యక్రమము జరుగుతూ రద్దీగా ఉంటుంది. దీనిని తెలంగాణ రాష్ట్ర భాషా సాంస్కృతిక శాఖ నిర్వహిస్తున్నది. శాఖ సంచాలకులు మామిడి హరికృష్ణ రవీంద్రభారతిని పర్యవేక్షిస్తున్నారు.

## నిర్మాణము
రవీంద్రనాథ్ ఠాగూర్ శతాబ్ది ఉత్సవాల్లో భాగంగా హైదరాబాద్ నగరంలో 1960, మార్చి 23వ తేదీన రవీంద్రభారతికి శంకుస్థాపన చేశారు. సర్వేపల్లి రాధాకృష్ణ చేతుల మీదుగా రవీంద్రభారతి 1961, మే 11న ప్రారంభించబడింది. మంచి ప్లానింగ్, పార్కింగ్ సదుపాయాలు, చుట్టూ ప్రహరీలతో కట్టబడిన ఈ భవనము చూపులకు కనువిందు చేస్తూ ఉంటుంది. మొదట్లో ప్రభుత్వమే రవీంద్రభారతి నిర్వహణను చూసుకునేది. 1963లో స్వయంప్రతిపత్తి హోదా కల్పించడంతో 1989 వరకు మేనేజ్‌మెంట్ కమిటీ ఆధ్వర్యంలో దీని నిర్వహణ కొనసాగింది. 1989 నుంచి రాష్ట్ర భాషా సాంస్కృతిక శాఖకు అప్పగించడంతో, ఆ శాఖ సంచాలకులే దీని నిర్వహణ బాధ్యతలను చూసుకుంటున్నారు.

## విశేషాలు
* ఇది మొత్తం ఏ. సి. (సెంట్రల్ ఏయిర్ కండిషన్ సిస్టం) చేయబడిన ఆడిటోరియం.
* స్టేజి ప్రక్కన కల గ్రీన్ రూమ్స్ అన్ని సదుపాయాలు కలిగి ఉంటాయి. క్షణాలలో స్టేజి అలంకరణ మార్పు చేస్తుంటారు.
* అందమైన ఉద్యానవనములు, ఫౌంటెన్స్, చుట్టూ ఉన్నాయి.
* ఒకేసారిగా వెయ్యి మంది కూర్చుని చూసే వీలు కల అతి పెద్ద ఆడిటోరియం.
* సమావేశాలకోసం సమావేశ మందిరం ఉంది. దీనిలో 150 మంది కూర్చోవచ్చు.
* సినిమా ప్రదర్శనల కోసం పైడి జైరాజ్ ప్రివ్యూ థియేటర్ ఏర్పాటుచేయబడింది. దీనిలో 112 సీట్లు ఉన్నాయి.
* రవీంద్రభారతి ప్రాంగణంలో ఘంటసాల కళా వేదిక ఉంది.
* దీనిని రెండు అంతస్తులుగా నిర్మించారు.
* ముందు వైపు హాలులో రవీంద్రనాధ్ ఠాగూర్ విగ్రహము ఉంది.
* దీని తలుపులు, ప్రక్క గోడలు అన్నిటికి నాణ్యమైన కలపను వాడారు
* జానపద, గ్రామీణ, ఆదివాసీ, శాస్త్రీయ కళారూపాల ప్రదర్శకు దశాబ్దాలపాటు వేదికగా నిలవడంతోపాటు సంప్రదాయ నాటక ప్రదర్శనకు, ఆధునిక నాటక ప్రయోగానికి కేంద్రంగా నిలిచిన రవీంద్రభారతికి ఇంటాక్ హైదరాబాద్ చాప్టర్ వారు 2017, ఏప్రిల్ 18న ఇంటాక్ వారసత్వ అవార్డును అందించారు.

## కళాభవన్
రవీంద్రభారతికి అనుసంధానిస్తూ వెనుకగా కళాభవన్ అనే భవనము నిర్మించారు. దీనిలో చిత్ర ప్రదర్శనలు, ఎగ్జిబిషన్స్, వస్త్ర ప్రదర్శనలు, ఇతర కళా ప్రదర్శనలు జరుగుతూ ఉంటాయి.

## ఇవి కూడా చూడండి
త్యాగరాయ గానసభ

## చిత్రమాలిక

దస్త్రం:Ravindra Bharathi in Lighting on State Formation Day 2018 (08).jpg|2018లో తెలంగాణ రాష్ట్ర అవతరణ ఉత్సవాలకు ముస్తాబైన రవీంద్రభారతి
దస్త్రం:Bavindra Bharathi Premises for Ugadi Celebrations in Ravindra Bharathi (08.04.2016) 02.jpg|శ్రీ దుర్ముఖి నామ ఉగాది పండగ సందర్భంగా 2016 ఏప్రిల్ 8న హైదరాబాదులోని రవీంద్రభారతిలో తెలంగాణ ప్రభుత్వ భాషా సాంస్కృతిక శాఖ ఆధ్వర్యంలో నిర్వహించబడిన ఉగాది వేడుకలకోసం ముస్తాబు చేయబడిన రవీంద్రభారతి ప్రాంగణం
దస్త్రం:Bavindra Bharathi Premises for Ugadi Celebrations in Ravindra Bharathi (08.04.2016) 10.jpg|2016 ఉగాది వేడుకలకు ముస్తాబయిన వేదిక
దస్త్రం:Banjara Dance performance at Ugadi Celebrations in Ravindra Bharathi (08.04.2016).jpg|2016 ఉగాది వేడుకలలో బంజార నృత్య ప్రదర్శన
దస్త్రం:Bavindra Bharathi Premises for Ugadi Celebrations in Ravindra Bharathi (08.04.2016) 03.jpg|2016 ఉగాది వేడుకలకోసం ముస్తాబు చేయబడిన రవీంద్రభారతి ప్రాంగణం
దస్త్రం:Bavindra Bharathi Premises for Ugadi Celebrations in Ravindra Bharathi (08.04.2016) 07.jpg|2016 ఉగాది వేడుకలకోసం ముస్తాబు చేయబడిన రవీంద్రభారతి ప్రాంగణం
దస్త్రం:Venue of the Mahatma Gandhi 150th Jayanti Celebrations in Ravindra Bharathi.jpg|జాతిపిత మహాత్మా గాంధీ 150వ జయంతి సందర్భంగా హైదరాబాదులోని రవీంద్రభారతిలో 2018 అక్టోబరు 2న తెలంగాణ ప్రభుత్వ భాషా సాంస్కృతిక శాఖ నిర్వహించిన సత్యపథం (మహాత్మా గాంధీజీ జీవితం - సందేశంపై సాంస్కృతిక నీరాజనం) కార్యక్రమం వేదిక
దస్త్రం:Youngsters in Aazadi ka Kavi Sammelanam in Ravindra Bharathi (03.04.2021).jpg|స్వతంత్ర భారత వజ్రోత్సవాల సందర్భంగా 2021, ఏప్రిల్ 3న రవీంద్రభారతిలో జరిగిన ఆజాది కా కవి సమ్మేళన కార్యక్రమంలో భాగంగా వేదిక పై వాలంటీర్లు
దస్త్రం:Venue of Kaloji Narayanarao Sahithi Puraskaram (2018).jpg|తెలంగాణ ప్రభుత్వం అందించే కాళోజీ నారాయణరావు సాహితీ పురస్కారంలో 2018, సెప్టెంబరు 09న హైదరాబాదులోని రవీంద్రభారతిలో జరిగిన పురస్కార ప్రదానోత్సవ కార్యక్రమం వేదిక


## మూలాలు

## ఇతర లంకెలు
* ఆంధ్రప్రభలో రవీంద్రభారతి గురించిన వ్యాసం

వర్గం:హైదరాబాదు
వర్గం:1961 స్థాపితాలు
వర్గం:తెలంగాణ భాషా సాంస్కృతిక శాఖ